ming030890/wiki-yue-high-quality huggingface dataset:
蔡穎怡

蔡穎怡（英文：Katherine Choi，1989年6月23號—）係香港花式滾軸溜冰運動員。而家排名香港第一，所以亦都被稱為「香港Roller女王」，係香港第一位亦都係唯一一位全職花式滾軸溜冰運動員。佢曾經攞過35次香港冠軍、全國輪滑錦標賽女子成年組單排賽冠軍同埋亞洲輪滑錦標賽女子單人綜合季軍。

生平
蔡穎怡六歲嗰年，佢父母因為想佢做多啲運動，希望令到身體唔好咁虛弱，於是就送咗一對滾軸溜冰鞋畀佢，而佢爸爸就成為咗佢第一位「教練」，慢慢培養佢嘅興趣。冇耐就報讀咗正式嘅滾軸溜冰班正式跟教練學，喺7歲嘅時候佢第一次參加比賽，到咗11歲就攞到第一個分組全港冠軍，但佢形容嗰次嘅勝利只係僥倖，而教練亦都形容過佢做最差嘅學生。到咗大學，佢發現師姐都係讀完大學就唔會繼續溜冰，但蔡穎怡唔想跟住呢個傳統，於是佢就成為咗香港第一位亦都係唯一一位職業花式滾軸溜冰運動員。2012年，維園個滾軸溜冰場冇咗，佢舊教練亦都冇再教佢，從此令到佢只可以自己訓練，而佢媽媽就會喺旁邊幫佢拍片。佢亦都試過要自費去參加世錦賽。2012年佢攞咗亞錦賽女子單人綜合銅牌，2019年更加攞咗中國全國賽女子成年組單排賽冠軍。
2020年，因為武漢肺炎疫情，康文署成日封嗮啲滾軸溜冰場，令到蔡穎怡少咗好多機會訓練，亦都少咗好多人跟佢上堂學溜冰，所以佢就開始自己縫口罩，然之後攞去賣，幫補下家計。
蔡祖憨

蔡祖憨，香港親中派文化界人士。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
蔡秀彬

蔡秀彬，係大韓民國嘅一個女藝人同埋演員。
蔡科俊

蔡科俊（粵拼：coi3 fo1 zeon3；英文：Again；1964年12月29號—），係台灣出名結他手、作曲家、音樂製作人，係周杰倫演唱會音樂總監。喺臺中縣清水鎮出世。

經歷
1987年，喺海軍退伍後，去高雄做音樂。當時係民歌流行時期，佢做過餐廳駐唱。之後都做過唔同行業，有樂團鼓手、酒店琴師、西餐廳同舞廳結他手、低音結他手、PUB歌手，並經營過PUB同ATT琴行、唱片製作公司等。
1999年，同香港音樂教父鮑比達老師簽約後北上發跡，開始唱片嘅音樂養成。2000年，開始同彭佳慧、黃小琥、趙傳、陳昇、康康康樂隊、李聖傑、周杰倫等歌手演唱會合作，並做Band Leader同音樂總監職務。
2001年，開始嘗試作曲、編曲，並參與音樂製作。2002年，以陳昇五十米深藍專輯《一個人去旅行》入圍第13屆金曲獎最佳作曲獎。2011年，以周杰倫《跨時代》專輯免費教學錄影帶攞到第22屆金曲獎最佳編曲人獎。
蔡程昱

蔡程昱（粵拼：coi3 cing4 juk1；簡化字：蔡程昱；英文：Cai Chengyu；1998年1月17號—），中國大陸青年男高音歌手，上海音樂學院（英文：shanghai conservatory of music）聲樂歌劇系在校學生。2018年參加湖南衛視聲樂節目《聲入人心》，憑住1分鐘連唱9個High C嘅表現被關注，並最終攞到六個首席席位之一。後參加《歌手2019》、《歌手·當打之年》。2020年12月簽約環球音樂（英文：Universal Music Group）旗下嘅古典音樂廠牌Decca（英文：Decca Records），2021年1月發行首張同名EP《蔡程昱（中文：蔡程昱 (专辑)）》。
蔡立兒

蔡立兒（英文：Cherrie Choi，1972年9月7號—），原名蔡立，係香港女歌手，1988年出道。佢亞爸係電視演員蔡國慶，老公係歌手歐陽德勛。
觀音峒

觀音峒（Mount Newland或Kwun Yam Tung）係香港嘅山，海拔高304米，喺大埔區，附近範圍劃咗入船灣郊野公園。
觀音廟

觀音廟、觀音寺、觀音亭，都係供奉觀音嘅寺廟。響中國大陸、臺灣、香港、日本同北韓都有。若係純佛教，多數叫觀音寺。若果為民間道佛混合，會叫觀音廟。另有水月宮，都係觀音廟另一種叫法，皆因大宋時有水月觀音嘅講法，並非出自佛典。有時為咗古老之意，又叫觀音古廟。
觀音為佛教嘅菩薩，觀音廟亦可歸做佛寺。
觀音誕

觀音誕，減筆寫做觀音𧩙、觀音旦，係觀音嘅寶誕。寶誕響舊曆二月十九。
觀音座蓮

觀音座蓮（學名：Angiopteris evecta ）係合囊蕨科觀音座蓮屬下面一個種嘅植物，分佈於熱帶亞洲同澳洲，係華南常見嘅蕨類植物。
觀音灣泳灘

觀音灣泳灘，香港泳灘之一，喺長洲觀音灣，黑排路，英文叫Kwun Yam Beach。行政上歸離島區。設施有泳灘。歸康樂及文化事務署管。
觀音灣

觀音灣，係香港長洲一個海灣，喺長洲東南面海岸，長洲東灣嘅東南面，有觀音灣泳灘。
觀音閣

觀音閣 (單曲)，中國歌手陳梓童發行嘅單曲。
觀音閣 (滕州)：喺山東省棗莊市滕州市柴胡店鎮老君院村，寺內石刻以唐代石雕群嘅名義登記做山東省文物保護單位。
鄂州觀音閣：又叫龍蟠磯寺，喺湖北省鄂州市鄂城區小東門外嘅長江龍蟠磯上，屬於全國重點文物保護單位。
觀音閣 (雅安)
觀音閣 (永勝)：喺雲南省麗江市永勝縣靈源箐，寺內嘅石刻屬於全國重點文物保護單位。
觀音閣 (金州)
觀鳥園

觀鳥園，又叫做大鳥籠，係一個大型觀鳥場所，係一個可容納一種或多種雀鳥飛行同棲息嘅空間。一般觀鳥園內都會栽種植物同營造自然環境，以配合雀鳥或遊客嘅需要。
由於雀鳥嘅價錢比哺乳動物平，加上養佢哋同保護佢哋嘅方法亦較簡單，所以十六世紀開始，鳥舍主人（多數係貴族）開始改養雀鳥，觀鳥園亦都應運而生。

公眾性嘅觀鳥園
一般嘅觀鳥園可以喺眾多嘅公園或者動物園裏面搵到，而大型嘅觀鳥園裏面亦設有一條高架行人道，可以畀遊客穿梭喺園內樹冠同自然環境之間，就以香港為例，位於香港公園範圍嘅尤德觀鳥園，係以尤德爵士（1982年至1986年間任香港總督）命名嘅，喺1992年9月開放；海洋公園近大樹灣入口嘅「百鳥居」，亦都係同類設施，喺1987年5月開放。

歷史
自遠古時代，人類為咗從雀鳥中得到食物，就開始困住佢哋嚟養，之後開始由食用改為觀賞用，部分嘅觀鳥園亦演變為雀鳥繁殖同教育中心，為雀鳥進行保護計劃。16世紀之後嘅歐洲，因為雀鳥比猛獸價錢平，管理又較易，亦逐漸成為動物園嘅飼養主流。
歷史最悠久嘅觀鳥園喺倫敦動物園，喺1829年建造。而設喺荷蘭鹿特丹動物園嘅大型觀鳥園，亦有相當長嘅歷史（1880年）。
喺美國，史密森尼動物公園喺1902年亦打造一間大型嘅觀鳥園。美國聖路易斯動物公園亦打造咗全世界規模最大嘅動觀鳥園。世界上最古老嘅動物園之一：比利時安特衞普嘅動物園，亦建設過咗一幢「雀鳥大樓」，亦係一種獨特嘅觀鳥園。法蘭克福動物園嘅觀鳥屋喺1961年建成，佢利用玻璃分隔雀鳥，可以見到翠鳥捉魚食嘅過程。
位於南非嘅「伊甸鳥園」，亦可能係現時最大嘅觀鳥園，佢喺2005年建造，裏面養咗200種逾3000隻唔同品種嘅雀鳥。
艾湯伊高揚

艾湯伊高揚（Atom Egoyan，1960年7月19號—）係一個亞美尼亞裔加拿大嘅男電影導演、編劇、製片人、演員，佢喺1984年出道。
艾澤爾河

艾澤爾河（英文：Yser）係西歐一條河，由法國諾爾開始，經比利時流入北海，全長78公里。
艾海萊奎爾拉赫曼克德懷

艾海萊奎爾·拉赫曼·克德懷（英文：Akhlaqur Rahman Kidwai，1920年7月1號—2016年8月24號）係印度一個化學家同埋政治人物。
艾法羅酒吧問題

艾法羅酒吧問題（El Farol bar problem）係博弈論入面嘅一個問題，喺一個小鎮入面有唯一一間酒吧艾法羅酒吧，每個禮拜四晚，鎮上面每一個人都會決定去唔去酒吧啤啤佢，但係間酒吧唔係好大，太多人去會好逼。
如果少過60%嘅人去咗間酒吧，咁喺酒吧嘅人會開心過喺屋企。
如果多過60%嘅人去咗間酒吧，咁間酒吧就會太逼，喺酒吧嘅人會覺得其實留喺屋企仲開心。
艾治基·祖利亞

艾治基·祖利亞（葡文：Aldrighi Júnior, Edgar "Dega"；1974年3月30號—）係巴西足球員，司職防守中場，曾為和富大埔、南華球員。佢嘅外型因為同香港一代球星巴貝利相似而畀人戲稱為「假巴貝利」。
艾活傳

《艾活傳》（粵拼：ngaai6 wut6 cyun4）係套美國嘅傳記電影，片長127分鐘，1995年7月13號上畫。
艾活

艾活（粵拼：ngaai6 wut6，英文：Ed Wood，1924年10月10號—1978年12月10號）係一個美國嘅荷里活電影導演同埋演員，1947年出道。
胡耀鋒

胡耀鋒係香港親中派政治人物。

選舉經歷
喺2021年9月，佢成為香港特别行政區選舉委員會委員(內地港人團體代表)。
胡胡伊省

胡胡伊省（西班牙文：Provincia de Jujuy）係南美國家阿根廷嘅廿三省之一。
胡芝

，波蘭文讀音：[wut͡ɕ] ( 聽)）係波蘭嘅第三大城市，胡芝省首府，位於波蘭中部，人口約莫71萬。喺波蘭文入面，「胡芝」呢個字解作「船仔」，而胡芝嘅市旗同市徽都有架船仔。

教育
胡芝有三間波蘭嘅主要大學同一啲高等教育嘅學校。胡芝最多學生入讀嘅第三級學院係：
胡芝大學（Uniwersytet Łódzki）
胡芝科技大學（Politechnika Łódzka）
胡芝醫科大學（Uniwersytet Medyczny w Łodzi）
胡芝國立電影學院（Państwowa Wyższa Szkoła Filmowa, Telewizyjna i Teatralna w Łodzi）
胡芭

胡芭（Anke Huber，1974年12月4號—）係德國前職業網球手。

球員生涯
胡芭係右手揸拍，1989年轉打職業賽，2001年退休。
胡蓓蔚

胡蓓蔚（英文：Paisley Wu Pui Wei，1971年11月12號—）係香港女歌手、演員同主持人，1990年代加入樂壇，初出道時外號「翻版王菲」，而家係無綫電視部頭合約女藝員。
胡蓓蔚喺上海大，細個喺上海學歌劇，後來去美國讀書，又學咗節奏藍調同爵士樂，畢業之後去咗香港。
胡蓓蔚老公係香港歌手兼演員單立文，拍拖11年後喺2008年結婚。
胡蓓蔚契細佬係香港歌手張敬軒。
胡芝省

胡芝省（波蘭文：województwo łódzkie）係波蘭中部嘅一個省，首府係胡芝，而家嘅管轄範圍喺1999年1月1號劃分，由舊嘅胡芝省、謝拉茲省、Piotrków Trybunalski省、斯凱爾涅維采省同普沃茨克省嘅一部份組成。
目前嘅胡芝省人口有2,597,000人，人口密度為每平方公里145.5人。
胡蘭成

胡蘭成（粵拼：wu4 laan4 sing4，1906年2月28號—1981年7月25號），原名胡積蕊（wu4 zik1 jeoi5），小名蕊生（jeoi5 saang1），係大清及中華民國時期嘅一位作家同思想家，浙江人。佢因文學而出咗名，曾經係張愛玲老公。
喺第二次世界大戰嗰時俾日本人扶植，喺汪精䘙睺住嘅中華民國南京政府嗰度做，結果俾人睇成「漢姦」。佢喺日本投降之後匿埋，最後流亡日本，所以佢啲作品一直俾人忽視，直到蔣介石畀佢去臺灣教書。但係蔣介石一死，佢又俾人用言論攻擊，最後返咗日本，並且死喺嗰度。
佢出名嘅作品有《今生今世》同《山河歲月》。
褐擬鮟鱇

褐擬鮟鱇（學名：Lophiodes infrabrunneus）係鮟鱇科擬鮟鱇屬嘅其中一個種。
褐毛和牛

褐毛和牛（日文：褐毛和種）又叫赤牛，係種原產自日本嘅牛品種，亦係四個和牛品種其中一個，特徵係有啡色嘅牛毛。
褐腰鵐

褐腰鵐（粵拼：hot3 jiu1 mou4，學名：Emberiza affinis）係雀形目鵐科鵐屬嘅其中一個物種。
褐扁顱蝠

褐扁顱蝠係一種棲息喺竹裏面嘅蝙蝠。個樣同佢嘅近親：扁顱竹蝠好似樣。有中等身形，頭扁係佢哋嘅特徵。背脊深棕色，腹部顏色較淺，啲毛又長又貼伏，仲有光澤；翼，耳仔同個嘴深啡色。

生活習性
主要住響竹嘅空心莖裏面，但有記錄亦會住響岩石罅。羣居，由一至十幾隻個體組成。雄性除咗交配時期外，主要都係單獨生活。
依個品種係食蟲性，主要食白蟻等昆蟲。通常係雙胞胎，懷孕期由 80 至 90 日話唔定。

分佈地
印度，東南亞，中國南部。
響香港，第一次響2005年喺船灣郊野公園搵到佢哋。但分佈範圍好細。大量砍伐竹嚟做建築材料，可能對佢有生存威脅。
褐耳啄木鳥

褐耳啄木鳥（Campethera caroli）係一種啄木鳥，屬啄木鳥科。
褐魚鴞

所有鴞型目鳥類係典型嘅食肉性鳥類，褐漁鴞食嘅嘢物以各種魚類或鼠類為主。
褐短趾鵰

褐短趾鵰或褐短趾雕（Circaetus cinereus）係一種分佈非洲嘅細小猛禽。外觀上，同其他非洲猛禽嘅區別係佢有特別形狀嘅頭，黃色嘅眼，同奶白色嘅爪。飛嗰陣翼相對較闊，另外可見到白色嘅飛羽。一般住響草原或木林中，樹上棲息時好靜，飛嗰陣會發出「hok-hok-hok-hok」咁樣叫聲。食細動物為主。
蜘蛛俠：決戰千里

《蜘蛛俠：決戰千里》（Spider-Man: Far From Home）係套2019年美國電影，取材自蜘蛛俠，《蜘蛛俠：強勢回歸》續集，由鍾華斯執導，湯姆賀倫、米高基頓、辛蒂亞主演。
蜘蛛歌

蜘蛛歌，童謠一首，民謠一首，作者不詳。依家版本，講隻蜘蛛上渠口，遇落雨畀水沖落來，日曬又乾咗，又爬上去，循環至停。一九〇九年，研討會講簡潔提到歌詞。一九一〇年北氏寫書，下加洲營與路。遊歷寫低歌詞，得知歌原屬經典，英文叫Spider Song。現今流行美國叫The Itsy Bitsy Spider，解微蜘蛛，英國叫The Incy Wincy Spider，亦解微蜘蛛。澳洲同英國一樣。呢兩個歌名出自開頭。可以用手指做動玩，唱遊一種。
早年版本並無講itsy-bitsy同incy-wincy微微，反而用blooming, bloody，意思極同極之，大大咁。改動或者同變成童謠有關，細細隻更加啱細蚊仔口味。
流行文化，好似電視電影，推動依支歌，令佢更之流行。
另一首Sweetly Sings the Donkey，驢唱得妙咁解。話喺日中休息，你唔餵佢，佢就會講，嘻呵嘻呵嘻呵嘻呵嘻呵。佢有德文版，亦有機會支曲來源。

非英文版
日本有改編依支歌，静かな湖畔の森の影から，來自靜湖畔林影咁解。
蜘蛛章

蜘蛛章係伊斯蘭教典籍《可蘭經》入面嘅第29章（蘇拉）。
蜘蛛俠：強勢回歸

《蜘蛛俠：強勢回歸》（Spider-Man: Homecoming）係套2017年美國電影，取材自蜘蛛俠，由鍾華斯執導，湯姆賀倫、羅拔唐尼、米高基頓、瑪麗莎托梅、辛蒂亞、當奴高洛佛、積及巴特朗、蘿拉夏維雅、東尼華路尼、泰恩黛莉、布甘活班主演。續集係《蜘蛛俠：決戰千里》。
蜘蛛恐懼症

蜘蛛恐懼症（arachnophobia）係指對蜘蛛嘅恐懼症。
莫亨巴根超級巨人

莫亨巴根超級巨人（英文：Mohun Bagan Super Giant）係印度西孟加拉邦一間職業足球球會，依家踢緊印度超級聯賽。
莫伯治

莫伯治（1914年—2003年）係廣東省東莞縣麻湧人，建築設計專家。1936年喺廣州中山大學工學院土木建築系畢業．攞到學士學位。做過廣州市規劃局總工程師、中國建築學會理事會理事、華南理工大學建築設計研究院總建築師、廣州市規劃協會名譽會長，1995年做咗中國工程院院士。莫伯治長期嘅建築創作，將嶺南莊園模式融入嶺南建築，推進咗嶺南建築同嶺南園林嘅同步發展。佢設計嘅作品包括廣州礦泉別墅、白雲賓館、廣州白天鵝賓館、西漢南越王墓博物館、廣州嶺南畫派紀念館、廣州紅線女藝術中心、廣州藝術博物院，佢哋同佢一齊被睇成係「嶺南建築之光」。
莫偉文

莫偉文（英文：Bert Mok Wai Man，1961年9月3號—）係香港電視男演員。

簡歷
莫偉文喺格致書院返學嗰陣同結他製作師、參加過1983年第一屆新秀歌唱大賽嘅音樂人劉建中係同學。佢畢業之後做過舞台劇演員，再去日本發展遊戲機生意，期間拍過日劇，返到香港之後做電影特約演員，比較出名嘅演出係《少林足球》演謝賢嘅跟班。2010年轉投無綫電視，首套演出《巾幗梟雄之義海豪情》嘅銘叔已經同劇中其他細角色一樣畀人留意，之後亦都拍過唔少電視劇，無論係無綫電視、香港電視網絡同香港電視娛樂嘅電視劇都見過佢；2018年3月無綫電視將佢由特約演員轉做部頭合約藝人。

演出
呢個表唔完整，歡迎加料。
莫兆忠

莫兆忠（粵音：mok6 siu6 zung1，英文：Mok Sio Chong）係澳門嘅一個劇場編導、評論家同埋活動策劃，亦係澳門劇場文化學會理事長。佢同時間唔中喺期刊《劇場．閱讀》同埋網站《評地》度寫下文。

個人背景
佢喺1970年代喺澳門出世，住過祐漢，後嚟又住過雀仔園。佢喺1990年代開始接觸戲劇，1992年寫落第一套劇本。
莫伊拉凱利

莫伊拉凱利（英文：Moira Kelly，1968年3月6號—）係美國演員，出名演出包括電影《冰中奇緣》。
莫凱崴

莫凱崴（英文：Albert Mo，1994年8月19號—）係香港邵氏兄弟前藝人。臺灣出世。
自駕車

自駕車（self-driving car）係指唔使人操作都能夠行去目的地嘅汽車。通常會用到人工智能技術。
自鳴鐘

自鳴鐘係識得自己定時定候去報時嘅鐘，通常每個鐘頭報時一次，響幾下就代表幾多點，亦有部份每逢搭三（15分）、搭半（30分）、搭九（45分）都會響。
自嗚鐘因為用聲音報時，所以古時候設計唔一定有鐘面或者指針。到而家，機械聲音報時已經冇乜實用需要，所以現存嘅自鳴鐘多數係為歷史傳統或者美學喜好而保留或者製作。好多舊式鐘樓都係自鳴鐘，例如倫敦嘅大笨鐘。
自身類別

自身類別，電腦程式用字，類別一種，元類別一種，但亦有講法，佢唔完全合符元類別，皆因佢唔能改變物件承繼方式，亦即層層向上搵承繼類別嘅嘢，唔能改變搵法。類別造出物件時，背後為物件生多個物件，如影隨形，以描述自身，就為自身類別。而自身類別嘅行為同特性，亦可以加以改變。依方面似元類別。
物件如有承繼其他類別，咁物件嘅自身類別，亦會承繼上層嘅自類別，佢嘅特性同行為。
自身類別咁見於Ruby程式語言。

文
英文寫做eigenclass，但亦有好唔同叫法如metaclass，singleton class等。

組織
要瞭解自身類別，必先瞭解類別，以及物件生成過程。類別繙自英文class，佢意義為物件分門別類。然而實際上，佢嘅作用係個模，好似造餅嘅模。唔同類別，就係唔同嘅模。
物件，繙自英文object，本身要程式運作時，先至造出來，之後先至可以變。類別好似模咁，造出物件。類別造出來嘅物件，用另一個講法，係類別嘅直接實例，即實例即英文instance。
類別定義成套方法，去介定實例嘅行為。方法繙自英文method，行為即英文behaviour。依啲方法，稱為類別嘅實例方法，繙自英文instance method。
以Smalltalk開始，有種設計思想認為，物件導向程式語言，類別本身都可以為物件。咁依類程式語言，類別本身，亦都係物件。咁類別個物件，就喺定義類別就生出來。類別嘅資料結構方面，除咗有成套實例變數，亦成套定義常數，另外再有成套類別變數，視為類別嘅狀態，所有佢嘅實例都可共用。
以依個背景，就可以講自身類別。件件物件，包括前面講過，類別本身就係物件，都自動黐咗塊貼身膏藥，名叫自身類別。物件嘅自身類別。可以喺自身類別上面，定義方法。依啲方法，就只限喺嗰物件專屬。若果件物件唔係類別，咁就只可以嗰件物件先叫到出來行。若果件物件係類別，咁類別同佢啲承繼子孫類別，都可以用到，咁就同類別方法相若。
自身類別雖然話係類別，但本質只不過另一件物件。
Ruby而言，物件嘅自身類別，都一樣會有承繼。生出物件嘅類別，個類別都會有上一層類別。咁就係上一層類別嘅自身類別。
自選角度

《自選角度》係香港歌手譚詠麟發行第40張粵語專輯。
自閉症

自閉症（英文：Autism），又叫做孤獨症，一般被人歸類為一種由於神經系統失調導致嘅發育障礙。佢嘅病徵包括唔正常（通常係弱過常人）嘅社交能力、溝通能力、興趣同埋行為模式（例如唔多願意改變做嘢嘅步驟）。
自閉症嘅根本病因，而家都重係謎。好多研究人員懷疑：自閉症係由基因控制，再由環境因素觸發嘅。環境因素所扮演嘅角色係乜嘢，目前未有定論，但係研究人員就發現七個經常出現喺自閉症病人身體裏面嘅基因組。
美國國家精神衞生學院保守估計：喺美國每1000人裏面會有5到6個人有自閉症。總括來講，男性患自閉症嘅比率高過女性三到四倍，但係女性發病嗰陣時病徵會嚴重過男性。聯合國發佈嘅數據表明，全球每150人就有一個有唔同程度嘅自閉症。診斷嘅基礎係一系列嘅精神病學原則，同時有一啲臨床測試可以協助斷症。
自閉症冇明顯嘅生理特徵，因此斷症需要完整嘅身體同埋神經評估。根據《精神疾病診斷與統計手冊》同埋《國際疾病傷害及死因分類標準（第十版）》嘅定義，一定要喺三歲之前出現語言同埋社交發展遲緩，先至算係自閉症。部分自閉症患者可以通過診療、實習同埋特殊教育來改善佢哋嘅社交能力，從而可以參與主流教育同埋社交活動。但係從現時嘅醫療科技水平來講，要完全根治自閉症重係無可能嘅。
自願無後

自願無後（英文：voluntary childlessness），係指一啲人，因為為某啲原因，而自願決定唔生仔。
「自願無後」同「無後」唔同，「無後」係指因為環境、身體等等方面出事，因而生唔到；「自願無後」就係因為某啲原因而唔想生，唔係生唔出。
自轉

自轉，或者行星自轉，係指行星圍繞住自己嘅轉軸旋轉。行星轉一個圈嘅時間就叫自轉週期。
自迴歸模型

自迴歸模型（英文：Autoregressive model，AR）係一種方法攞嚟處理一迾觀察值嘅，種序迾可以係時間序迾或者空間序迾。通過對前便啲觀察值（通常係喺一橛窗口裏頭啲嘅）做迴歸可以得出孻尾隻觀察值，而考慮埋孻尾觀察值甚至可以對後續（相當於時間上係喺未來）啲觀察值做預測。「自」表示隻方法係對序迾本身做嘅而嘸係做畀另外嘅變數；「迴歸」指明方式係迴歸分析。符號上，自迴歸模型用表示。

定義
對於序迾，模型着定義成：
其中係啲參數，係隻常數，係白噪聲（平均數等於0，標準差等於嘅隨機誤差）。
借由褪後操作符可以等效噉表示過上式，成：
捉右邊項左移到左便合併攞多項式表示法表示有：
即係可以捉自回歸模型睇作係個輸出、出自輸入為白噪聲嘅全極點無限脈衝響應濾波器（all-pole infinite impulse response filter）嘅。
另外，都可以着睇作係一種畀連續觀察值嘅概率性模型：
其中表示個高斯分佈。

性質
模型個平均值函數、自協方差（autocovariance）係：
個自協方差可以透過皮亞遜自積差相關方程做歸一化：
其中係方差。自協方差表示手頭有往前個數據嗰陣，幾大程度可以知曉到後便個值。

平穩性
好多時，要解得模型嘅話需要到某種平穩性（stationarity）嚟排除啲值隨  嘅變動（以下對於任意  、 都成立）：
，表示平均函數係常數；
，表示自協方差取決於距離間隔而嘸係取決於  ；
，表示前面兩者都係求得到嘅。
喺噉樣嘅平穩性限制下，隻模型會有以下啲動差：
，表示平均函數係常數；
；
，表示自方差取決於距離而嘸取決於  ；
。
對於模型裏頭啲過程需要有先平穩得；對於模型要有；；。推廣開去，對於模型，廣義平穩性要求多項式根要喺單位圓外即每個複數根要滿足 。

參數估計
估計係數嘅方法有好多，例如普通最細二乘法或者矩量法（通過 Yule-Walker 方程）。
模型基於參數，其中i = 1, ..., p 。啲參數戥過程嘅協方差函數之間存在有直接對應關係，而且可以將種對應關係倒過嚟從自相關函數（本身係從協方差獲得嘅）確定返參數。呢個可以使用 Yule-Walker 方程完成。

Yule-Walker 方程
Yule-Walker 方程命名自Udny Yule同Gilbert Walker，係以下方程組：
其中m = 0, …, p ，產生p + 1方程。當中嘅係嘅自協方差函數；最後部分係輸入噪音過程嘅標準差，係Kronecker delta 函數。最後項  唯有喺m = 0先非零，m > 0 嗰陣都係零，所以可以先求解所有啲，憑以下方程組：
m = 0 嗰陣，剩餘方程係：
其中，一旦已知，可以求解返
華航四年大限

華航四年大限（或者叫華航四年魔咒）係2002年中華航空611號班機（中文：中華航空611號班機）空難後開始流傳嘅一個都市傳說，內容係推測每隔4年中華航空嘅客機就可能發生全機幾百人喪生嘅重大空難。
由於響2002年嘅空難之前，華航響1994年同1998年亦發生過200人以上喪生嘅空難，由於3次都咁啱相隔4年，因此民間同埋航空業界就傳出「四年大限」嘅謠言，並有人預言2006年係下一個大限年。然而事實上2006年華航並未發生空難，呢個傳說亦不攻自破。但2007年華航響那霸機場停機坪又發生飛機漏油爆炸嘅事故（參閱中華航空120號班機事故（中文：中華航空120號班機）），雖然無人死或者受重傷，但就再次喚起啲人對呢個傳說嘅記憶。

背景
雖然華航四年大限嘅謠言只係根據過去3次記錄做簡單嘅等差級數計算，並唔科學，但因為華航飛行安全紀錄響全世界航空公司之中排第尾，由1969年到2007年間共發生13鑊重大事故，所以仍然令好多人抱住寧可信其有嘅謹慎態度，亦構成謠言得以響台灣甚至香港同華南地區廣泛流傳嘅背景，反映出社會對華航飛行安全品質嘅唔信任。
事實上華航響嗰3次空難之間重有一次發生響1999年香港赤鱲角機場嘅嚴重意外（參閱中華航空642號班機（中文：中華航空642號班機空難）），飛機降落失敗，上下翻轉引發大火，不過響地面人員搶救下傷亡得到控制，得3人死，50人重傷，因此冇被列入四年大限所指嘅空難之內。
華茲河

華茲河（英文：Oise）係西歐一條河，由比利時埃諾開始，喺法國伊夫林流入塞納河，全長341公里。
華翠街休憩處

華翠街休憩處，香港公園之一，遊樂場之一，喺華富邨華翠街，英文叫Wah Chui Street Sitting-out Area。行政上歸中西區。設施有緩跑徑、健身徑，以及緩跑徑、休憩處有長者健體設施。公園全日開放。
華興會

華興會係中國清末一個革命團體，由黃興領導，1904年成立，係中國同盟會前身之一。
華茲河谷

華茲河谷（法文：Val-d'Oise）係法國法蘭西島其中一個省，編號95，首府蓬圖華茲。
言承旭

言承旭（英文：Jerry Yan，1977年1月1號—），原名廖洋震，係臺灣男歌手同演員，前歌唱組合F4成員。佢響桃園縣出世，2000年出道，憑演出2001年電視劇《流星花園》男主角「道明寺」而開始出名。佢承認同林志玲響2017年11月10號拍拖。
言論自由

言論自由（英文：freedom of speech）係種基本人權，指公民可以按照返自己個人意願去表達意見同諗法，但都唔係完全無限制，譬如誹謗、恐嚇同其他犯法嘢就唔講得。

定義
《世界人權宣言》中第十九條指出：
「
人人有主張及發表自由之權；此項權利包括保持主張而不受干涉之自由，及經由任何方法不分國界以尋求、接收並傳播消息意見之自由。
」
言語智能

言語智能（英文：Verbal intelligence）係多元智能理論下人類智能嘅其中一種，指一個人用語言嚟做判斷嘅能力。
訂婚

訂婚係指決定準備結婚嘅儀式。西方會搞訂婚派對，同埋會將戒指戴響左手中指。中國傳統就會過文定。
言氏

言（粵拼：jin4）係唐人姓氏，喺《百家姓》裏頭排第503位。
呢篇言氏係同姓氏有關嘅楔位文章，重未寫完嘅。麻煩你幫手充實佢。
言葉之庭

《言葉之庭》（粵拼：jin4 jip6 zi1 ting4，日文：言の葉の庭）係由新海誠畫編導、2013年上畫嘅日本動畫電影。
訂閱

訂閱（英文：Subscription business model）係指要客定時定候交一定量嘅錢先可以用樣產品或者服務。
言語產生

言語產生（speech production）指一個人將「諗住想講嘅嘢」變做「實際講到出嚟嘅嘢」嘅過程，起碼包括個人諗喺腦海將啲思緒搵相應嘅字，要將啲字組合成想講嘅句子，而且佢個腦仲要命令佢聲道相關結構嘅肌肉做出必要嘅郁動。
言語產生涉及咗複雜嘅認知過程，有好多腦相關嘅病都可以搞到個人言語產生有問題，例子可以睇吓顳葉病變引起嘅障礙。
訂金

訂金，又寫成定金，又可以叫做首期、頭款咁，係買嘢或者畀錢、分期付款時，最頭一筆錢。例如物業按揭貸款第一筆款。又例如買車咁，畀訂金經紀先落去廠運車過嚟。
訂金有時分為「大訂」同「細訂」。按金唔等於定金。買家一取消交易，訂金會俾賣家沒收，叫撻訂。幾個名有時亂用，主要分別係睇合約條款點寫。
蟻俠

《蟻俠》（英文：Ant-Man）係一套2015年上畫嘅美國電影，由彼頓列特執導，保羅活特、伊雲祖蓮莉莉、米高德格拉斯主演。
蟹餅

蟹餅（英文：Crab cake），又叫炸蟹餅，係用蟹肉整成圓餅形用麪包糠包住再炸脆嘅小食，喺美國好常見，通常點蛋黃醬。而蟹肉就多數會用藍蟹。
蟻后

蟻后（英文：queen ant）係指一竇蟻當中有生殖能力嘅成年乸，通常一個竇得嗰一隻。
蟻哥正傳

《蟻哥正傳》（英文：Antz）係套1998年美國電腦動畫片，Eric Darnell執導。
蟻俠2：黃蜂女現身

《蟻俠2：黃蜂女現身》（英文：Ant-Man and the Wasp）係一套2018年上畫嘅美國電影，2015年電影《蟻俠》續集，由彼頓列特執導，保羅活特、伊雲祖蓮莉莉、米高德格拉斯主演。
蟻

蟻（ant；學名：Formicidae），北方話叫螞蟻，係一科嘅昆蟲。世界上有好多蟻種群，如紅蟻、黃絲蟻、黑蟻。
蟻有真社會性，種種蟻群入面，都有蟻后，佢哋中意羣居生活，齊齊做嘢。

行為
睇埋：真社會性
蟻其中一樣出名嘅嘢，係有真社會性（eusociality）：蟻乸分做工蟻同蟻后，當中蟻后通常成個竇得一隻，而工蟻數量就閒閒哋成千上萬；蟻后會係噉生幼蟲，同時啲工蟻冇生殖能力，要合力照顧蟻后啲幼蟲，唔同年紀嘅工蟻一齊做呢樣嘢；蟻喺生理上仲高度專化－工蟻淨係負責做嘢，唔曉繁殖，而蟻后就通常淨係識繁殖，唔曉搵食或者照顧幼蟲。

共生
同蟻共生嘅灰蝶幼蟲；隻蟻喺度照顧緊隻幼蟲。
呢幅 gif 入面啲蟻喺度以死亡旋渦噉嘅方式打圈行。
有部份物種嘅蝴蝶（例如多種嘅灰蝶）會同蟻形成互利共生（mutualism）嘅關係：呢啲灰蝶幼蟲嘅身體有特殊構造，識得釋放一啲特殊化學物質同蟻溝通，吸引啲蟻過嚟；同時，隻幼蟲嘅身體曉分泌一啲蜜露（honeydew；一種富含糖份嘅黐立立液體），而呢啲蜜露對於蟻嚟講係好有用嘅糧食，所以啲蟻就會好樂意噉幫手保護隻蝴蝶幼蟲－於是乎隻蝴蝶幼蟲同啲蟻就形成咗一種互惠互利嘅關係。
另一方面，又有啲物種嘅蝴蝶幼蟲會用呢一點嚟去整蠱同利用啲蟻：大藍蝶（Phengaris arion）嘅幼蟲會吸引啲蟻帶佢返去佢哋嗰個（好安全嘅）蟻丘嗰度，跟住隻大藍蝶幼蟲會寄生喺個蟻丘度，以食啲蟻嘅幼蟲同卵嚟維生。
襄城區

襄城區係中國湖北襄陽一個市轄區，總面積671平方公里，人口49萬。
襄垣

襄垣係中國山西長治一個縣，總面積1158平方公里，人口27萬。
褲浪

褲浪係褲中間兩隻腳相連嘅地方，包住下體嘅位置。古時中國細路哥嘅褲無褲浪，叫「開浪褲」，方便呵。
褲頭帶

褲頭帶係勒住褲頭嘅帶，通常藏喺褲頭入便。好似繩咁，可以拉實打結，以免甩褲。依類褲叫綁帶褲，常見於睡衣、運動褲、泳褲。有時唔想用褲頭帶，以有橡筋嘅橡筋褲代替。不過亦有橡筋褲都加條褲頭帶做保險。
褸

褸（音：lau1）係用來着喺最外面嘅衫，一般係比較大件嘅長袖衫，可以冚埋身上着嘅其他衫。褸前面有紐，拉鏈或者扣可以幫手封好前面。褸多係着來保暖同埋擋雨。
褸跟長度可分為長中短。長褸或者大褸，可以冚到膝頭。短褸就只係冚到囉柚或者腰部。而中褸就係兩者之間。
褸有好多種，有雪褸、絨褸、校褸、雨褸，各有唔同用途。
襄州區

襄州區係中國湖北襄陽一個市轄區，總面積2576平方公里，人口105萬。
褲扣

褲扣（Fly）係好多褲（譬如西褲、牛仔褲）都有嘅結構，喺褲浪前面位置，多數有鈕同拉鏈，着褲嗰陣扣返埋。褲扣嘅拉鏈叫褲鏈。

俗語
當一個人未拉好褲鏈，可以叫做「火車未到站」。
襄城

襄城係中國河南許昌一個縣，總面積920平方公里，人口83萬。
褶皺

褶皺（英文：Fold）係地質學入面指層狀岩石受力後形成嘅波狀彎曲。
船山祐二

船山祐二（1985年1月19號—）係日本足球員，司職中場，效力過鹿島鹿角，大阪櫻花，山形山神，福岡黃蜂，及東京綠茵。
船山貴之

船山貴之（1987年5月6號—）係日本足球員，司職前鋒，效力千葉JEF聯。
船口街道

船口街道（粵拼：syun4 hau2 gaai1 dou6）係中國黑龍江哈爾濱松北區嘅街道，位於哈爾濱市區北部，喺松花江北岸。轄區面積8.12平方公里，人口約三萬兩百人（2017年）。「船口」係當地地名，而佢隔籬嘅松浦個地名亦係同佢有關。

地理
條街道嘅東面係東方紅村，條界去到松浦大道，南面係松花江嘅北岸，西面係濱洲鐵路（除咗船廠社區），北面係中源大道。辦事處駐地喺松浦大道2221號。

史
船口呢個地名，來自清道光三十年（1850年），呢度有戶馬姓人氏擺渡，而得名馬家船口（maa5 gaa1 syun4 hau2）。哈爾濱江北最早有渡船，係乾隆四十二年（1777年），船主係個站丁，叫于得花，後來有個闖關東嘅姓馬嘅人接手渡口，經營成馬家船口，而馬家嘅人祖籍喺天津衞八里臺子莊；後來因爲關內饑荒，關內嘅馬姓族人投靠呢度，將船口嘅事業做大，後來馬家船口成爲哈爾濱江北最大嘅碼頭。後來因爲招墾，咁啱船口出咗事故，雖然未死人，亦碰觸船家禁忌，於是經營咗四代人後，馬家放棄經營船口，去放墾之地開荒，而家船口主人嘅後代住喺馬船達屯呢條村，村名係漢滿合璧地名，意思係「馬船長」。
喺之後，船口嘅繁榮帶來咗街區嘅形成，松浦鎮因呢個船口而立鎮，地名亦從船口來，意思係「松花江嘅津渡」。因此喺1919年12月15號黑龍江省長訓令，設馬家船口市政局，屬呼蘭縣；遞年1月31號改成松北市政局（因爲嫌馬家船口個名唔夠「雅」），1925年又改做松浦市政局。詳細歷史可睇《松浦街道》。
1956年3月，松浦區劃分下級政區，船口街道成立。1958年10月22號松浦區併入濱江區，11月濱江解散，後來呢笪地方入咗道外區。1979年11月道外區取消人民公社體制，設立船口街道。1985年6月松浦由鄉升爲鎮，同時船口併入到松浦。
自此呢笪地一直係松浦一部分。直到2017年3月，船口先至重新獨立，脫離松浦，攞走松浦嘅船口、廣信新城兩個社區，仲有太陽昇、東明、燈塔三條村。
船尾

船尾，係船嘅尾部，同船頭相對，係行船時，水離船嗰一端。現時船尾嗰度，夜晚黑會掛白燈。
船尾機

船尾機（英文：Outboard motor）係摩打一種，通常以電油或油渣驅動，由於佢主要擺喺船尾（譬如快艇、遊艇同漁船）先有呢個名，又叫船外機。
船山基紀

船山基紀（英文：Funayama Motoki；1951年1月13號—），係日本作曲家同音樂製作人。
船務

船務（shipping）係船隻調動，運貨載人，以及相關業務。今是船務公司，亦兼顧陸運同空運。
船塢

船塢（Shipyard或者Dockyard），又寫做船隖，係修船、整船嘅地方，通常起喺岸邊，靠近港口。
船尾座

船尾座（Puppis）係家下八十八西洋星座之一。佢響天球赤道一帶，佔天球面積673平方度。地球北半球來講，船尾座係冬天嘅星座，即係冬夜會見到。肉眼可以睇到嘅星，約莫140粒到。有一到四等星21粒，即係有2等星1粒、3等星7粒、4等星13粒。
進化運算

進化運算（英文：evolutionary computation）係泛指一啲受物競天擇嘅諗頭啟發、用嚟做全局最佳化嘅演算法。
例子可以睇遺傳演算法。
進化適應度

進化適應度（英文：evolutionary fitness；數學符號係 ）喺生物進化上係指一個特徵有幾幫到隻生物手通過物競天擇。
進化生態學

進化生態學（英文：evolutionary ecology）係指結合進化論同生態學上嘅概念，嚟分析生物喺自然環境當中嘅演變。
進化醫學

進化醫學（evolutionary medicine）係指用進化論研究健康同疾病相關嘅議題嘅研究，簡單例子有研究致病細菌嘅進化。
進化演算法

進化演算法（英文：evolutionary algorithm）係進化運算嘅一類，包括啲概念上建基於進化論嘅最佳化做法。例子可以睇遺傳演算法。
進化發育生物學

進化發育生物學（英文：evolutionary developmental biology）係生物學嘅一門，專門研究發育點樣進化出嚟。
進化穩定策略

進化穩定策略（evolutionarily stable strategy，ESS）係進化博弈論上嘅一個概念。如果話一種策略係一個進化穩定策略，即係話當一個群體裏面嘅個體普遍採取呢種策略嗰陣，呢種策略難以俾第種策略取代。
連橫

連橫係中國戰國時代尾張儀教秦國嘅戰略，聯合啲弱國去打第啲弱國，以離間六國合縱，統一中原。
連洲杰

連洲杰係香港親中派政治人物。

政治立場
佢係親中派嘅成員，曾經試過公開支持慶祝香港回歸同埋推廣愛國教育嘅活動。

選舉經歷
喺2021年9月，佢成為香港特别行政區選舉委員會委員(有關全國性團體香港成員的代表)。
連江縣

連江縣係中國福建福州轄下一個縣，陸地面積1168.13平方公里，水域面積3112.02平方公里。
連江縣政府

連江縣政府（英文：Lienchiang County Government）係中華民國福建省連江縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項，連江縣嘅自治監督機關為行政院各部會（主要為內政部）。連江縣政府亦都係轄下各鄉嘅地方自治監督機關。連江縣政府設有14個內部單位、4個所屬一級機關（設有7個下屬機關）、7個所屬二級機關、9所各級學校。此外，連江縣政府仲經營6個市營事業機構。
連桿機構

連桿機構（英文：linkage）喺機械工程上係指一柞連埋一齊、用嚟控制力以及郁動嘅物體。

數學模型
睇埋：牛頓力學
喺用數學模型模擬一個機械系統嗰陣時，工程師好多時會將組成件機械嘅簡單機械視為運動鏈（kinematic chain）同連桿機構，即係當每件簡單機械係一件唔會變形嘅剛體（rigid body），而每件嘅形狀同長度限制咗同佢相連嗰啲部件嘅郁動。例如想像圖 1 入面嗰個連桿機構（睇埋平面四連桿機構），圖 1 個機構包含三碌槓桿，槓桿之間嘅係關節位，其中兩個關節位（下面有三角嗰兩個）用鉸定死咗唔郁得，而（例如）如果將兩架機械分別駁落去個機構淨低郁得嗰兩個關節位嗰度，就做到用其中一架機械嘅郁動帶動另外嗰架郁。
圖 1
喺用數學模型模擬呢個連桿機構嗰陣，機械工程師會當嗰幾碌槓桿係唔會變形嘅剛體，用一個坐標表示第一個關節嘅位置 ，而因為經已假設咗個連桿機構係剛體（形狀同長度唔會變），加埋畢氏定理，所以另外嗰一個關節嘅位置  實會同  成一個固定嘅幾何關係：
；，當中  係中間條桿（零舍粗嗰條）嘅長度。喺假設咗條桿係剛體嘅情況下， 會係一個常數。
噉就有咗一個局部描述成個系統嘅數學模型。當一個機械工程師手上有咗大量呢啲噉嘅算式，佢就能夠模擬（例如）「當部機械呢個部份喺呢個位置嗰陣，另外呢個部份會喺乜位置」等等，形成一個能夠精確噉描述部機械嘅運作嘅大數學模型。
連步舞

連步舞（Limbo）係種源自千里達傳統嘅舞蹈競賽，目標係令身體通過橫桿嘅下面，而又唔跌親或者整跌支橫桿。
連氏

連係唐人姓氏，喺《百家姓》裏頭排第330位。
鄭慧文

鄭慧文（粵拼：zeng6 wai6 man4；英文：Andrea Apuy），係臺灣填詞人、華納兄弟電視公司旗下嘅編劇人。
鄭成功

鄭成功（1624年8月27號—1662年6月23號）係大明末年軍事將領，亦係東寧國嘅第一位國王。佢曾經到臺灣趕走荷蘭人，並響島上建立反清復明嘅基地。
鄭成功原名鄭森，祖籍福建泉州南安，響日本九州平戶藩出世，阿爸係鄭芝龍，阿媽係日本嘅田川氏。因為畀南明唐王隆武帝賜國姓朱，所以尊稱佢做國姓爺（Koxinga），連外國人都慣用呢個名叫佢。
鄭承峰

鄭承峰博士，MH，JP，香港建制派（親中陣營）政治人（東區區議會前任委任議員），鄭應炎家族成員，鄭承隆細佬。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
鄭成龍

鄭成龍（韓文：정성룡，1985年1月4號—）係大韓民國足球員，司職守門員，家下效力緊水原三星藍翼。
鄭慜珠

鄭慜珠，係大韓民國嘅一個女藝人同埋歌手。
調教你MIRROR

《調教你MIRROR》（Be a Better MIRROR）係香港電視娛樂製作嘅真人騷節目，《調教你男友》嘅續作，由梁祖堯主持，MIRROR全體成員演出，2021年6月7號到7月2號逢禮拜一到五23:00-23:30喺ViuTV播。節目講MIRROR去到大嶼山梅窩接受梁祖堯一連12日嘅特訓。

雜記
彭志銘道破，節目名之中嘅「調教你」，係粗俗話「屌㞗你」嘅諧音，而且噉樣起名係有意為之——匹配不斷鬧班後生仔嘅內容主調。
調教你處男

《調教你處男》（No Hard Feelings）係套2023年嘅美國喜劇電影，由真史杜尼斯基執導，珍妮花羅倫斯、安德魯費德曼、羅娜貝蘭蒂、妮妲莉摩洛力斯、馬修波特力主演。
套戲譯名靈感嚟自ViuTV電視節目《調教你男友》。
調景嶺

調景嶺（粵拼：tiu4 ging2 ling5，又讀tiu4 geng2 leng5）係香港新界近將軍澳一個近照鏡灣（粵拼：ziu3 geng3 waan1*4）嘅山區，對住個大港將軍澳（佛堂門）。因為要起將軍澳新市鎮，個灣填晒海變咗做住宅區，家下山同填地都喺呢個新市市鎮東南邊位。調景嶺因為響國共內戰後係國民黨餘部走難來香港，住響呢度寮屋區出名。呢個地方因為就響新九龍曬草灣東面嘅山後面，初期未有確定嘅政區之前，係當做新九龍一部份，之後就將佢劃入新界西貢區。

名
調景嶺。右邊係照鏡環山
調景嶺呢個名其實係原自照境灣，而呢個灣西南面有座山叫做照鏡灣山。照境灣個形好似一個闊口袋咁，而住響水上嘅蜑家人見佢風平浪靜，好似塊鏡咁照得人，就叫佢做照境灣。照境灣英文寫係叫Tiu Keng Wan，呢個音應該唔係廣東話﹙廣州話）音，好可能係蜑家音。
1899年英國同大清租埋新界，呢度就咁歸入香港管。響呢個時候，有好多西人住響香港，亦都好多華人轉食麪包，咁就好需要麪粉。咁加拿大人Alfred Herbert Rennie就睇準呢個機會，想響香港發展呢門麪粉廠生意，佢就同當時香港名人摩地同遮打夾份開間Hong Kong Milling Company。而香港政府見呢門生意亦都幫到駐港英軍同全人口所需，尤其係想畀人斷糧都夠全部人四個月食，咁就響呢個灣口北岸，填塊地(New Kowloon Inland Lot No. 4)，畀佢起麪粉廠。響當時地圖睇，呢塊地響1905年已經填好，塊地有435頃。呢間廠好先進，電器化廠房，有碼頭設施，有員工宿舍。響1908年嘅年鑑裏面有講，佢可以一個月用6000噸小麥生產8000袋優質麪粉。自始呢塊地就響地圖上面英文寫做Rennie's Mill或者Rennie's Flour Mill，即係Rennie嘅麪粉廠咁解。不過好境不常，因為生意失敗，呢位老闆1908年響廠側邊跳海自盡。
之後個灣叫做吊頸灣，原因係照境灣個英文寫做Tiu Keng Wan，譯返做廣東話就叫吊頸灣。而咁啱麪粉廠老闆係自殺，民間就誤會佢係吊頸自殺。後尾國民黨人搬到呢個灣，就住晒響灣邊山區，所以就叫呢度叫做吊頸嶺。有人住，重叫吊頸實在唔老禮，咁政府就改名做調景嶺。但英文就一直叫呢區做Rennie's Mill，要發展將軍澳新市鎮呢一區，先改做廣東話譯名Tiu Keng Leng。
調教你男友

《調教你男友》（Be a Better Man）係香港電視娛樂製作嘅真人騷節目，2020年7月6號到7月24號逢禮拜一到五22:30-23:00喺ViuTV播。節目由梁祖堯主持，搵咗6對情侶嘅男友（包括藝人張紋嘉嘅演員男友林子傑同另外5個素人）去南丫島隔離7日參加「理想男友」嘅特訓。另外第11同12集有女藝人嘉賓沈殷怡同余逸思演出。

雜記
節目名當中嘅「調教你」疑為「屌㞗你」（解「狂鬧你」）諧音。
調景嶺站

調景嶺站（「嶺」又可以讀 leng5；英文：Tiu Keng Leng Station）係港鐵觀塘綫同將軍澳綫嘅一個地底車站，係觀塘綫嘅上行尾站，位於新界西貢區調景嶺翠嶺路旁邊，於2002年8月18號啟用，係觀塘綫唯一一個位於新界區嘅車站。
調景嶺站係座落喺維景灣畔同彩明苑側邊。佢嘅主入口響翠嶺路。呢個站出面有個交通交匯處，可以接駁其它公共交通工具到另外一啲地方。

車站樓層
調景嶺站有3層，1層大堂同2層月台。大堂位於地面，車站外設有公共運輸交匯處，而月台位於地底，一共有4個月台，起好嗰時已經有月台幕門。
L1層係觀塘綫東面起點站，將軍澳綫乘客可以轉往黃埔嘅觀塘綫列車；L2層則係觀塘綫東面終點站，觀塘綫乘客可以轉往寶琳或康城嘅將軍澳綫列車。
另外，本站設有渡綫，可以畀列車調度又或者畀列車來回觀塘綫同將軍澳綫之間，當有車務調動嗰時，列車可以喺本站進行同方向調度。
G大堂（地面）
大堂
出口、公共交通交匯處

現況
調景嶺站大堂
由於調景嶺站嘅出口集中喺車站東面及中間，所以車站大堂西邊比較冷清
調景嶺站啟用初期，由於四周只有彩明苑同維景灣畔兩個屋苑，因此車站出入閘人流一直比較少。但由於呢個站係觀塘綫同將軍澳綫嘅轉車站，因此，大部份利用呢個站嘅人流都係轉車嘅乘客，當時成為前香港地鐵系統中出入閘人流較少車站之一。直至鄰近屋苑（如都會駅）同埋學校落成後，車站人流開始上升，並帶動車站商店嘅生意。
另外，由於本站設有調景嶺渡綫，當本站有列車故障或者有將軍澳綫嘅列車臨時需要用本站做總站時，車站月台會出現大量人流。另外，每日亦有港鐵列車用位於本站嘅渡綫進行同方向嘅車務調動，康城站穿梭列車亦會用渡綫調頭。

車站出口
喺調景嶺站車站大堂嘅客務中心對出一早已經預留B出口，可以連接都會駅、城中駅同埋調景嶺站公共運輸交匯處，由於調景嶺站啟用時上蓋物業項目尚未落成，所以出口延至2006年11月27號先至啟用。

將軍澳綫新行車模式
為配合康城站喺2009年7月26號啟用，將軍澳綫喺7月19號開始實施新行車模式。繁忙時間（平日上下晝、星期六上晝）列車以四班做一組，每隔2分30秒一班，頭三班列車將來往寶琳站，第四班就來往康城站。四班列車聯合服務將軍澳站至北角站一段路線，實際上係加密咗班次，但係去寶琳站同坑口站嘅列車就減少，等車時間亦會長咗。
而星期一至六非繁忙時段、星期日同埋公眾假期，前往康城站嘅列車，都唔會由北角站開出，改為每12分鐘由呢個開出，叫做「康城站穿梭列車」。由北角站出發去康城站嘅乘客要先搭去呢個站或者將軍澳站，再轉穿梭列車。而嗰段時間由北角站開往寶琳站嘅班次就維持不變。為咗畀乘客熟習有關安排，港鐵已經喺2009年7月19號開始派出「康城站穿梭列車」，但呢啲列車喺康城站正式啟用前曾經唔喺將軍澳站同康城站之間載客。
三號月台（2014年4月，含書法字）
三號月台上落客區（2018年7月，含書法字）
調布市

調布市係日本東京嘅其中一個市。

簡述
人口喺東京都內僅次於東京23區、八王子市、町田市、府中市，排第5位。

歷史
古時屬武藏國多磨郡（日文：多磨郡）。

年表
1889年 - 上石原村、飛田給村等合併做調布町，深大寺村、金子村等合併做神代村（日文：神代村）。
1893年4月1號 - 三多摩地區由神奈川縣劃入東京府。
52年11月3號 - 神代村施行町制，係神代町（日文：神代町）。
1955年4月1號 - 調布町（日文：調布町）同神代町合併，實行市制。

地名點嚟
調布嚟自古時租庸調嘅調同上繳特產物做稅金嘅布。
調景嶺公共圖書館

調景嶺公共圖書館（英文：Tiu Keng Leng Public Library）係香港一間公共圖書館，喺調景嶺翠嶺路四號。
艾比米修斯

艾比米修斯（粵拼：ngaai6 bei2 mai5 sau1 si1，希臘文：Επιμηθέας），係希臘神話入面嘅泰坦神之一，亦係第一代泰坦神伊阿珀托斯個仔。
艾氏

艾係唐人姓氏，喺《百家姓》裏頭排第334位。

名人
艾未未：中國藝術家
艾美琦：香港藝人
艾敬：中國大陸女歌星
艾偉：臺灣男演員
艾怡良：台灣女歌手。
呢篇艾氏係同姓氏有關嘅楔位文章，重未寫完嘅。麻煩你幫手充實佢。
艾氏尖牙鱸

艾氏尖牙鱸（學名：Synagrops adeni）係發光鯛科尖牙鱸屬嘅其中一個種。
艾比爾

艾比爾（Erbil）係伊拉克庫爾德自治區首府，人口約莫120萬。
艾比爾省

艾比爾省（阿拉伯文：أربيل‎‎）係中東國家伊拉克嘅十九個省之一。
艾比達

大衛·艾比達（西班牙文：David Albelda Aliqués，1977年9月1號—）係西班牙一位足球員，效力緊西班牙球隊華倫西亞，司職防守中場。

球會
艾比達喺1992年加入華倫西亞自治區一間細球會Unión Deportiva Alzira（西班牙文：Unión Deportiva Alzira），1995年轉投華倫西亞，1996年同1998年兩度被外借去維拉利爾。
艾比達曾經係華倫西亞隊長，曾經贏過兩屆西甲冠軍，一次歐洲足協盃冠軍。
2007/08年上半季，表現欠佳，艾比達因而喺12月中被新任主教練朗奴高文棄用。2008年4月21號，朗奴高文被球會炒咗，艾比達重新得到上陣機會，自此之後，艾比達就冇再做球會隊長。
2008年9月23號，華倫西亞官方網頁宣佈，馬真拿成為球隊新任隊長，今次隊長係由隊中球員選出嚟。

國家隊
1997年艾比達代表西班牙小國腳出戰喺馬來西亞舉行嘅世青盃，協助球隊打入八強。三年後參加2000年夏季奧林匹克運動會羸得銀牌。艾比達喺兩項賽事都係球隊嘅主力。
2001年9月5號艾比達正式成為大國腳，第一場比賽係去華杜茲對列支敦士登，結果贏2:0。佢曾經出席2002年FIFA世界盃，2004年歐洲國家盃，同埋2006年FIFA世界盃。
道上隼人

道上隼人（1991年6月17號—）係日本足球員，司職中場，效力過松本山雅。
遐邇貫珍

《遐邇貫珍》（Chinese Serial）係香港一份摺咗嘅中文報紙，1853年8月由英華書院創刊，係頭一份有中文嘅香港報紙，在全國而言，也位居第二，亦係頭一份有廣告嘅中文報紙，每月出一期，1856年5月停刊。它先後由麥都思、奚禮爾、理雅各當主編，他們都是英國基督新教派華的傳教士。遐邇貫珍合共出版三十二期。出版目的為傳播基督及推介西方科技新知。
道光

道光（滿話：ᡩᠣᡵᠣ ᡝᠯᡩᡝᠩᡤᡝ）係大清皇帝旻寧嘅年號，相當於公元1821年到1850年，前後總共30年。
左邊幅圖顯示道光喺大清時期個位。
過飽和

過飽和係指溶液中嘅溶質含量超過咗當前溫度同壓力下嗰樣物質飽和溶液中嘅溶質含量，而仍能存在嘅現象。
道井悠

道井悠 ，係日本嘅一個女藝人同埋配音員。
道元

道元（1200年1月19號—1253年9月22號），係日本佛教僧人，去過南宋學曹洞宗佛法，喺日本創立咗日本曹洞宗。
蔡中虎

蔡中虎係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
蔡亨源

蔡亨源，係大韓民國嘅一個男藝人同埋歌手。
蔚雨芯

蔚雨芯（Rainky Wai，1993年8月8號—），原名劉蒨樺，係香港女歌手，2012年出道，出道初期個樣畀人話係翻版周秀娜同樂基兒，又叫自己做青春達人，同年推出頭一張個人專輯《RAINING》同寫真集《Rainky Cosplay Artbook》，皆因身材正，自此畀人叫做魔鬼胸。

演出
呢個表唔完整，歡迎加料。
蔡一智

蔡一智（英文：Calvin Choy Yat Chi，1965年1月3號—），香港男歌手、男演員、填詞人、作曲家、唱片監製、電視節目主持人。香港男子組合「草蜢」嘅成員。
蔡京

蔡京（1047年2月14號—1126年8月11號），字元長，福建興化軍仙游縣人。係北宋後期嘅大臣、書法家，做太師、太尉、尚書左僕射同埋門下侍郎。佢喺宋徽宗時代掌握咗朝廷嘅大權，後由於誤國俾名列「六賊」之一。1126年欽宗繼位，佢畀貶官喺潭州過身。之後喺孝宗時代追封魯國公。
蔞葉

蔞葉（學名：Piper betle）係胡椒科胡椒屬嘅植物，原產東南亞同南亞。
蔡一傑

蔡一傑（英文：Remus Choy Yat Kit，1967年2月6號—）係香港男歌手、演員、電視節目主持人、填詞人、作曲家。佢喺香港唱片騎師界嘅藝名係DJ Remus。佢係香港男子組合「草蜢」嘅成員。2020年1月開設youtube頻道-「傑少煮意Remus Kitchen」。

派台歌成績
註：組合名義嘅派台歌，請睇草蜢。
（*）表示隻歌仲上緊榜
謝彬彬

謝彬彬（粵拼：ze6 ban1 ban1；簡化字：谢彬彬；英文：Since；1995年12月20號—；本名謝承勛），漢族，中國歌手、演員、藝人，2013年參加湖南衛視《快樂男聲》出道，依家係天娛傳媒簽約男藝人。

主要簡歷
1993年，喺浙江省温州市甌海區一個工人家庭出世。2013年，考入浙江工業大學嘅江學院成教分院工商管理專業；同年參加湖南衛視《2013快樂男聲》比賽攞咗杭州賽區14強、全國60強，由於外形突出、吸引粉絲，有天娛傳媒睇好簽約做咗旗下影視部藝人；2014年，到北京電影學院進修影視表演，同年2月帶主演江蘇省常州市城市宣傳片系列微電影《遙遠的她之「夢的立方」》；又喺湖南衛視自己整偶像劇《唱戰記》入面做男一號吳缺一角。
2017年，為湖南衛視《歌手2017》張敬軒嘅音樂合夥人。2019年，為湖南衛視《歌手2019》楊乃文嘅音樂合夥人。
謝幕

謝幕係舞台劇表演最後嘅環節，當表演完咗，全體演員都會走出臺前排排企，一齊向觀眾鞠躬，最後個幕會閂埋。
謝德謙

謝德謙（英文：Tse Tak Him，1985年2月10號—）係香港足球員，司職足球守門員，而家[咩時候？]效力香港超級聯賽球會冠忠南區。
謝展寰

謝展寰，BBS，JP（Tse Chin-wan，1957年10月15號—）係香港政府現任環境及生態局局長，2013年4月出任環境保護署副署長。

簡歷
謝展寰喺1985年6月加入環境保護處，任職環境保護主任。1991年6月晉升環境保護署首席環境保護主任，1996年4月晉升環境保護署助理署長。
謝崗

謝崗係中國廣東東莞一鎮，面積103平方公里，人口2萬。
謝廷駿

謝廷駿，MBG（原名謝志偉，英文：Tse Ting Cheunn Masa，1978年9月5號—2010年8月23號），喺屋企三兄弟排中間。讀過賽馬會官立工業中學，19歲一個人去歐洲流浪咗三個月，因為鍾意《機動戰士》入面嘅角色「馬沙」而將英文名改做Masa[未記出處或冇根據]。
謝廷駿喺1999年首先加入太陽活力之旅做全職領隊後再加入康泰旅行社做全職領隊，2003年辭職。2009年喺香港四季酒店任職救生員，同年亦有寄信投考差人，2010年去過印度學瑜伽一個月，原本打算學有所成返香港開班教學生，但當完成瑜伽課程畢業後返香港，就遇上瑜伽中心倒閉潮。為咗生計，佢重操故業兼職帶團，再慢慢搵正職。
喺2010年8月23號，喺一個菲律賓4日3夜團入面嘅最後一日，遇上馬尼拉人質事件。槍手以及被革職嘅菲律賓警察文多薩強行登上謝廷駿帶領嘅旅行團嘅旅遊巴，挾持領隊謝廷駿、導遊、旅行團團員等共25人。Rolando Mendoza雖然喺同警方對峙期間釋放部分人質，但談判咗十幾個鐘都未解決，之後就同警察爆發槍戰。槍手首先喺黃昏射殺領隊謝廷駿，享年31歲，再向其他團友開槍。事件最終造成8名人質死亡，7名人質受傷。
佢嘅勇敢行為觸動香港人嘅心靈，有唔少網民其後喺網上設靈，悼念謝廷駿。2011年10月29號，港府向謝廷駿同埋其餘兩位捨身求仁嘅團員頒授金英勇勳章。
謝影雪

謝影雪（英文：Tse Ying Suet，1991年11月9號—）係香港女子羽毛球手，2006年入選香港羽毛球代表隊，主力打雙打，拍檔係潘樂恩。
金珠妍

金珠妍，係大韓民國嘅一個女藝人同埋歌手。
金珠娜

金珠娜，係大韓民國嘅一個女藝人同埋歌手。
金甌

金甌（越南文：Cà Mau）係越南一省，省會金甌市，人口大約120萬。
金瓶梅

《金瓶梅》係明代一本章回小說，作者叫蘭陵笑笑生，主要係講主角西門慶同三個女人潘金蓮、李瓶兒、龐春梅嘅鹹濕故仔。
金珉才

金珉才，係大韓民國嘅一個男藝人同埋演員。
金魚

金魚（Carassius auratus auratus）係鯉科鰂屬嘅其中一個物種，鰂魚嘅變種，亦係種常見嘅觀賞魚，色水鮮艷，個身通常有唔同程度嘅橙色或者紅色。
金魚街

金魚街係香港旺角一條商業街，其實即係通菜街近弼街一段，全段約三百公尺長，賣各種觀賞魚同有關養魚日用品為主。而且擺賣方式幾搶眼，好多鋪頭嚮門拆貨，分銷入透明膠袋仔，打氧氣，一包包七彩觀賞魚毛仔，嚮袋外面用箱頭筆寫價錢。客人選購明碼實價10蚊廿蚊清楚又方便。所以吸引唔少睇金魚同養金魚同志幫襯。

特色
另外，鍾意養小動物嘅，都有去金魚街，因為金魚街都有有腳寵物賣。好似狗仔、貓仔、龍貓、鼠類同兔仔咁。例如爬蟲類蜥蜴、蛇、龜、蛙同蝎子咁時興都有。
金鳳蝶

金鳳蝶（Papilio machaon）係鳳蝶科下嘅一種蝴蝶。
金鱷豆屬

金鱷豆屬（粵拼：gam1 ngok6 dau2 suk6，學名：Behaimia ），係豆目豆科蝶形花亞科嘅其中一個屬。
金鷹

金鷹（Aquila chrysaetos），又叫金鵰，係鷹科嘅一種雀，喺北半球特別常見。